La Rondalla i Cor L’Amistat de Burjassot ofereix un concert dins del cicle “València és música”
2025-07-24

El pròxim divendres 14 d’octubre, a partir de les 19.30 hores, la música serà la protagonista de la programació cultural de Burjassot. Ho serà de la mà de la Rondalla i Cor L’Amistat que oferirà un concert dins del cicle de la Diputació de València, “València és música”. La cita serà en la seu de l’entitat, al carrer Blasco Ibáñez, 72.

Dirigits per José Manuel Felipe, el programa inclourà la interpretació de temes com El Mercantil Valenciano, Los niños del Pireo, Rapsodia Valenciana o el pasdoble Burjassot, entre altres.

L’any 2015, la Rondalla i Cor L’Amistat complia 50 anys, després de passar per diferents etapes des que un grup d’amics es decidira a començar a tocar instruments de pols i pua per a amenitzar actes d’àmbit social. En l’actualitat compten ja amb un repertori de més de 100 obres tant instrumentals com les interpretades pel cor amb un ampli ventall de peces com ara pasdobles, havaneres, sarsuela o música popular i clàssica valenciana.